**ELEMENTI VREDNOVANJA**

Elementi vrednovanja u 1. i 2. razredu:

Slušanje s razumijevanjem

Govorenje

(čitanje i pisanje (preslikavanje riječi) vježbaju se i opisno prate)

Elementi vrednovanja u 3., 4., 5, 6. razredu:

Slušanje s razumijevanjem

Čitanje s razumijevanjem

Govorenje

Pisanje

Iz domene Međukulturna komunikacijska kompetencija vrednuju se ishodi koje se odnose na znanja o vlastitoj i drugim kulturama te na vještine međukulturnog ophođenja i njihova se ostvarenost ocjenjuje posredno kroz vrednovanje ishoda iz domene Komunikacijska jezična kompetencija. Iz domene Samostalnost u ovladavanju jezikom na isti se način, posredno kroz vrednovanje ishoda iz domene Komunikacijska jezična kompetencija, ocjenjuje ishod koji se odnosi na vještinu primjene medijske pismenosti. Ostvarenost ostalih ishoda spomenutih domena prati se i formativno vrednuje u rubriku bilježaka. Ovladanost jezičnim sadržajima ocjenjuje se integrirano, tj. leksičke i gramatičke strukture smatraju se kriterijima ostvarenosti ishoda za djelatnosti unutar domene Komunikacijska jezična kompetencija.

U sklopu nastave engleskog jezika u svim razredima primjenjuju se 3 vrste vrednovanja:

Vrednovanje za učenje

Vrednovanje kao učenje

Vrednovanje naučenog

Vrednovanje za učenje uključuje učiteljevo kontinuirano i sustavno prikupljanje i bilježenje informacija o ostvarenosti odgojno-obrazovnih ishoda tijekom odgojno-obrazovnoga procesa. Ono je sastavni dio procesa učenja i poučavanja koji ne dovodi do ocjena. Usmjereno je na poticanje refleksije o učenju, razumijevanje procesa i rezultata učenja te na povećanje učinkovitosti učenja i poučavanja. Vrednovanje za učenje uključuje različite formalne i neformalne metode poput postavljanja pitanja, provjere domaćih zadaća, kraćih pisanih provjera znanja, rubrika, lista provjere, opažanja itd.

Vrednovanje kao učenje podrazumijeva aktivno uključivanje učenika u proces vrednovanja uz stalnu podršku učitelja, a odvija se sustavnim samovrednovanjem i vršnjačkim vrednovanjem kako bi se učenika poticalo na samostalnost i na razvoj svijesti o vlastitome učenju. Kao ni vrednovanje za učenje, niti ovaj proces ne dovodi do ocjena, već kvalitativnih povratnih informacija u obliku bilježaka.

Vrednovanje naučenog prvenstveno je sumativno. Svrha mu je utvrđivanje razine usvojenosti odgojnoobrazovnih ishoda definiranih Kurikulumom engleskoga jezika, odnosno odrednica Nastavnog plana i programa tijekom školske godine. Ostvarenost odgojno-obrazovnih ishoda vrednuje se s obzirom na razine usvojenosti odgojno-obrazovnih ishoda i iskazuje brojčano.

Brojčane ocjene su odličan (5), vrlo dobar (4), dobar (3), dovoljan (2), nedovoljan (1), a učenici se brojčano ocjenjuju počevši od drugog polugodišta prvog razreda.

Na kraju nastavne godine učitelj određuje zaključnu ocjenu, koja nije rezultat aritmetičke sredine, prilikom čega učitelj uzima u obzir ostvarenost ishoda provjerenu različitim metodama vrednovanja tijekom školske godine. Zaključne ocjene su: odličan (5), vrlo dobar (4), dobar (3), dovoljan (2), nedovoljan (1). Za svako sumativno/ formativno ocjenjivanje/praćenje učitelj engleskog jezika samostalno i neovisno donosi detaljne kriterije u obliku rubrike u kojima su sastavnice i opisivači prilagođeni konkretnom zadatku, osobito se to odnosi na vrednovanje govorenja i pisanja. Te rubrike će učenici dobiti na uvid prije obavljanja zadatka. U tekstu koji slijedi napisani su osnovni kriteriji koje učiteljica samostalno i neovisno detaljno razrađuje i prilagođava konkretnim ishodima iz određenog zadatka neposredno prije vrednovanja i izvršavanja zadatka.

1.razred/2. razred

**1. RAZRED**

Element vrednovanja:

**SLUŠANJE S RAZUMIJEVANJEM**

Vrednovanjem slušanja s razumijevanjem provjerava se ostvarenost ishoda:

OŠ (1) EJ A.1.1. Neverbalno i verbalno reagira na izgovorene riječi te vrlo kratke i jednostavne upute i pitanja.

Načini provjere ishoda:

• pokazivanje slikovne kartice, predmeta i sl. na temelju zvučnog predloška (učiteljeva riječ, zvučni zapis) • odgovor tijelom na temelju uputa (npr. sit down, stand up, turn around, open the book, itd.)

• usmeni odgovor na pitanje razumijevanja, npr. Is this…?

• zaokruživanje ili označavanje odgovora (sličice) na temelju zvučnog predloška

• povezivanje; npr. Jessica likes apples., pri čemu treba povezati lik s određenom hranom ili pićem

• crtanje pojma na temelju zvučnog predloška

• bojanje crteža na temelju uputa (Colour the car. Colour the apple.)

Element vrednovanja:

**GOVORENJE**

Vrednovanjem govorenja provjerava se ostvarenost ishoda:

(1) EJ A.1.3. Ponavlja riječi i vrlo kratke i jednostavne rečenice oponašajući engleski sustav glasova. Formativno se vrednuje po razinama jer se kod učenika ove dobi pojedini glasovi još nisu stabilizirali u materinjem jeziku ili im sasvim točnu reprodukciju glasova onemogućuju zubići koji nisu formirani.

Načini provjere ishoda:

• ponavljanje za zvučnim zapisima i učiteljem

• pjevanje pjesmice

OŠ (1) EJ A.1.4. Upotrebljava učestale riječi oponašajući engleski sustav glasova.

Načini provjere ishoda:

• imenovanje pojmova na slikama (učenik odgovara na pitanje What’s this? What has Jessica got? What colour is? How many ducks? How is Greg?)

OŠ (1) EJ A.1.5. Razgovara s drugom osobom te s njom razmjenjuje naučene vrlo kratke i jednostavne rečenice.

Načini provjere ishoda:

• Razgovor u paru ili skupini (prilikom upoznavanja, pozdravljanja, kupovine, ispitivanja pojmova po sličicama)

Ostali ishodi formativno se prate bilješkama.

**2.RAZRED**

**SLUŠANJE S RAZUMIJEVANJEM**

Načini provjere:

• pokazivanje slikovne kartice, predmeta i sl. na temelju zvučnog predloška (učiteljeva riječ, zvučni zapis)

• odgovor tijelom na temelju uputa (npr. sit down, stand up, turn around, open the book, itd.)

• usmeni odgovor na pitanje razumijevanja, npr. Is this…?

• zaokruživanje ili označavanje odgovora na temelju zvučnog predloška

• povezivanje; npr. Jessica is wearing jeans., pri čemu treba povezati lik s određenom odjećom

• crtanje pojma na temelju zvučnog predloška

• bojanje crteža na temelju uputa (Her bike is green. His ball is orange.)

**GOVORENJE**

Načini provjere:

• imenovanje predmeta i pojava na slikama

• razgovor učenika prema uputama • odgovaranje na pitanja

• pjevanje pjesmice

Uspjeh učenika u vještinama pisanja i čitanja formativno se prati.

|  |  |  |
| --- | --- | --- |
| **OCJENA** | **SLUŠANJE S RAZUMIJEVANJEM** | **GOVORENJE** |
| 5 | Učenik razumije gotovo sve riječi, izraze i upute. Samostalno odgovara na postavljena pitanja, logički zaključuje i uspješno povezuje slikovne i slušne sadržaje. Obrađene sadržaje u cijelosti razumije i lako prenosi na osobne situacije. Brzo uočava jezične zakonitosti i lako ih primjenjuje. | Učenik uspješno sudjeluje u komunikaciji s drugim učenicima i učiteljem na temu, lako se i tečno samostalno izražava. Ima pravilan izgovor i izrazito razvijen smisao za intonaciju. Povezuje slikovni predložak i izgovorenu riječ. Na pitanja odgovara punim rečenicama, opisuje precizno i točno. Brzo uočava i primjenjuje jezične zakonitosti. Izuzetno lako verbalno uzvraća na verbalne i neverbalne poticaje |
| 4 | Učenik razumije većinu riječi, izraza i naredbi. Odgovara uspješno na većinu pitanja i povezuje pojmove uz minimalnu pomoć učitelja. Uspješno povezuje vizualne i auditivne jezične sadržaje uz manje pogreške. | Učenik uspješno sudjeluje u komunikaciji s drugim učenicima i učiteljem na temu i većinom pravilno govori uz manje nesigurnosti, koje brzo uočava iispravlja. Trudi se pravilno reproducirati nove sadržaje. Na verbalne i neverbalne poticaje reagira primjerenom brzinom. |
| 3 | Učenik razumije određene riječi, izraze i naredbe. Potrebno ga je poticati na samostalnost u radu, a zbog otežanog povezivanja slikovnog i slušnog sadržaja potrebna mu je pomoć učitelja. | Učenik ima poteškoća u izgovoru specifičnih glasova engleskog jezika, uočava razliku u odnosu na hrvatski jezik uz pomoć učitelja. Vokabular je skroman, a izražavanje i odgovaranje uz čestu pomoć učitelja. Izražava se uglavnom na poticaj, uz dosta pogrešaka. |
| 2 | Učenik koristi minimalni fond riječi. Pitanja, upute i naredbe razumije samo uz pomoć učitelja. Samo uz pomoć učitelja povezuje slikovni i slušni sadržaj, potreban je stalan poticaj učitelja u samostalnom radu | Učenik nepravilno i teško izgovara riječi uz izraženu sporost i nesigurnost. Sposoban je odgovoriti samo na vrlo jednostavna pitanja. U radu se oslanja na druge učenike. Potrebna je stalna pomoć i poticaj učitelja |

3.razred/4.razred

3. RAZRED,

Element vrednovanja:

**SLUŠANJE S RAZUMIJEVANJEM**

Načini provjere:

• pokazivanje slikovne kartice, predmeta i sl. na temelju zvučnog predloška (učiteljeva riječ, zvučni zapis)

• odgovor tijelom na temelju uputa (npr. sit down, stand up, turn around, open the book, itd.)

• odgovor na pitanja razumijevanja na temelju zvučnog predloška

• zaokruživanje ili označavanje odgovora T/F na temelju zvučnog predloška

• dopunjavanje rečenica riječima koje nedostaju

• povezivanje; npr. A camel lives in the desert., pri čemu treba povezati životinju sa staništem

• crtanje pojma na temelju zvučnog predloška

• bojanje crteža na temelju uputa (Colour the table. Colour the bookshelf.)

Element vrednovanja:

**ČITANJE S RAZUMIJEVANJEM**

Načini provjere:

• glasno čitanje riječi i dijelova teksta ili priče po ulogama

• označavanje rečenica točnim i netočnim nakon pročitanog teksta ili priče

• odgovaranje na pitanja o razumijevanju nakon pročitanog teksta ili priče

• pronalaženje riječi i rečenica u tekstu tako da odgovaraju zadanom prijevodu na hrvatskom jeziku.

Element ocjenjivanja:

**GOVORENJE**

Načini provjere:

• imenovanje predmeta i pojava na slikama

• razgovor učenika u paru ili skupini prema uputama

• formuliranje odgovora na pitanja

• pjevanje pjesmica

Element ocjenjivanja:

**PISANJE**

Načini provjere: • prepisivanje riječi i rečenica i njihovo umetanje u tekst

• pisano odgovaranje na pitanja

• pisanje kratkog teksta prema predlošku uz izmjenu elemenata

• pisanje kratkog teksta vođenog pitanjima

**4. RAZRED,**

Element vrednnovanja:

**SLUŠANJE S RAZUMIJEVANJEM**

Načini provjere:

• pokazivanje slikovne kartice, predmeta i sl. na temelju zvučnog predloška (učiteljeva riječ, zvučni zapis) • odgovor tijelom na temelju uputa (npr. sit down, stand up, turn around, open the book, itd.)

• odgovor na pitanja razumijevanja na temelju zvučnog predloška

• zaokruživanje ili označavanje odgovora T/F na temelju zvučnog predloška

• dopunjavanje rečenica riječima koje nedostaju

• povezivanje; npr. A camel lives in the desert., pri čemu treba povezati životinju sa staništem

• bojanje crteža na temelju uputa (Colour the strawberry. Colour the pear.)

Elementvrednovanja:

**ČITANJE S RAZUMIJEVANJEM**

Načini provjere:

• glasno čitanje riječi i dijelova teksta ili priče po ulogama

• označavanje rečenica točnim i netočnim nakon pročitanog teksta ili priče

• odgovaranje na pitanja o razumijevanju nakon pročitanog teksta ili priče

• pronalaženje riječi i rečenica u tekstu tako da odgovaraju zadanom prijevodu na hrvatskom jeziku.

Element ocjenjivanja:

**GOVORENJE**

Načini provjere:

• imenovanje predmeta i pojava na slikama

• razgovor učenika u paru ili skupini prema uputama

• formuliranje odgovora na pitanja

• pjevanje pjesmica

Element ocjenjivanja:

**PISANJE**

Načini provjere:

• prepisivanje riječi i rečenica i njihovo umetanje u tekst

• pisano odgovaranje na pitanja

• pisanje kratkog teksta prema predlošku uz izmjenu elemenata

• pisanje kratkog teksta vođenog pitanjima

• diktat (samo se formativno vrednuje kroz bilješke učitelja)

|  |  |  |  |  |
| --- | --- | --- | --- | --- |
| OCJENA | SLUŠANJE S RAZUMIJEVANJEM | ČITANJE S RAZUMIJEVANJEM | GOVORENJE | PISANJE |
| 5 | U potpunosti razumije pitanja, upute te glavnu poruku kratkog I jednostavnog teksta poznate tematike pri slušanju. Greške su rijetke te ih samostalno ispravlja | U potpunosti razumije glavnu poruku kratkog I jednostavnog teksta poznate tematike. Samostalno dolazi do značenja novih riječi I fraza logičkim zaključivanjem. | Samostalno govori većinu teksta, opisuje, predstavlja i prepričava vrlo kratak i jednostavan tekst poznate tematike na temelju predloška. U potpunosti usvojio obrađeni vokabular. Točno i potpunim odgovorima odgovara na postavljena pitanja | Samostalno i uz manje greške piše jednostavne rečenice. Po uputama učitelja i uz detaljan predložak, a uz manje greške piše vrlo kratak i jednostavan tekst poznate tematike. |
| 4 | Uz povremenu pomoć pokazuje razumijevanje jednostavnog teksta poznate tematike pri slušanju. Može navesti ključnu informaciju iz teksta. Ponekad griješi te uglavnom samostalno ispravlja greške. | Uz povremenu pomoć pokazuje razumije vanje kratkog I jednostavnog teksta poznate tematike. Može navesti ključnu informaciju iz teksta. Ponekad griješi te uglavnom samostalno ispravlja greške. | Uz povremenu pomoć govori većinu teksta. Opisuje, predstavlja i prepričava vrlo kratak i jednostavan tekst poznate tematike na temelju predloška. U potpunosti usvojio obrađeni vokabular i s manjim greškama sastavlja rečenice. | Uz povremenu potporu učitelja i uz manje greške piše jednostavne rečenice. Po uputama učitelja i uz detaljan predložak, a uz povremene greške piše vrlo kratak i jednostavan tekst poznate tematike. |
| 3 | Uz čestu pomoć pokazuje razumijevanje jednostavnog teksta poznate tematike pri slušanju. Razumije osnovne riječi I poznate fraze kada sugovornik govori sporo I razgovjetno. | Uz čestu pomoć pokazuje razumijevanje kratkog I jednostavnog teksta poznate tematike.  Prepoznaje poneke riječi I poznate rečenice. | Uz čestu pomoć govori većinu teksta poznate tematike na temelju predloška. Djelomično usvojio obrađeni vokabular i uz pomoć učitelja sastavlja rečenice bazirane na obrađenom vokabularu. | Uz čestu pomoć i s više pogrešaka piše jednostavne rečenice. Uz čestu pomoć i s više pogrešaka piše vrlo kratak i jednostavan tekst poznate tematike. |
| 2 | Uz stalnu pomoć pokazuje razumijevanje jednostavnog teksta poznate tematike pri slušanju. Ima poteškoćša u razumijevanju riječi, osnovnih fraza I uputa. | Tekstove, njihovu ključnu poruku I informacije teško razumije. Potrebne su dodatne upute I pomoć učitelja. | Govori mali dio teksta uz stalnu potporu učitelja i predložak. Usvojio mali dio obrađenog vokabulara. Ima poteškoća u razumijevanju pitanja te na njih odgovara isključivo uz pomoć učitelja. | Uz stalnu potporu učitelja i s puno grešaka piše jednostavne rečenice. Niti uz detaljan predložak ne može napisati vrlo kratak i jednostavan tekst poznate tematike. |

Vrednovanje / Postotak – 1.-4. RAZRREDA

|  |  |
| --- | --- |
| POSTOTAK % | OCJENA |
| 0-49 | NEDOVOLJAN (1) |
| 50-64 | DOVOLJAN (2) |
| 65-77 | DOBAR (3) |
| 78 - 89 | VRLO DOBAR (4) |
| 90 - 100 | ODLIČAN (5) |

5.razred/6.razred 5. RAZRED,

Element vrednovanja:

SLUŠANJE S RAZUMIJEVANJEM

Vrednovanjem slušanja s razumijevanjem provjerava se ostvarenost ishoda:

OŠ (1) EJ A.5.1. - Učenik razumije kratak i jednostavan tekst poznate tematike pri slušanju i čitanju.  Načini provjere

• učenik sluša/odsluša tekst i označava točne odgovore ili točne i netočne rečenice

• Učenik sluša/odsluša tekst i stavlja sličice / rečenice / odlomke u ispravan poredak

• učenik sluša/odsluša tekst i odgovara na pitanja o razumijevanju

• učenik sluša i čita tekst i istovremeno označava u čitanom tekstu razlike između slušanog i čitanog teksta.

Element ocjenjivanja:

ČITANJE S RAZUMIJEVANJEM

Vrednovanjem čitanja s razumijevanjem provjerava se ostvarenost ishoda:

OŠ (1) EJ A.5.1. Učenik razumije kratak i jednostavan tekst poznate tematike pri slušanju i čitanju.

OŠ (1) EJ A.5.2. Učenik izražajno naglas čita kratak i jednostavan tekst poznate tematike.

OŠ (1) EJ A.5.3. Učenik primjenjuje intonacijska obilježja jednostavne rečenice.

Načini provjere:

• označavanje rečenica točnim i netočnim nakon pročitanog teksta ili priče

• odgovaranje na pitanja o razumijevanju nakon pročitanog teksta ili priče

• pronalaženje riječi i rečenica u tekstu tako da odgovaraju zadanom prijevodu na hrvatskom jeziku.

Element ocjenjivanja:

GOVORENJE

Vrednovanjem govorenja provjerava se ostvarenost ishoda:

OŠ (1) EJ A.5.3. Učenik primjenjuje intonacijska obilježja jednostavne rečenice.

OŠ (1) EJ A.5.4. Učenik govori kratak i jednostavan tekst poznate tematike koristeći se vrlo jednostavnim jezičnim strukturama.

OŠ (1) EJ A.5.5. Učenik sudjeluje u kratkome i jednostavnome razgovoru poznate tematike.

Načini provjere:

• imenovanje predmeta i pojava na slikama

• individualno govorenje kratkog teksta

• razgovor učenika u paru ili skupini prema uputama

• formuliranje odgovora na pitanja

Element ocjenjivanja:

PISANJE

Vrednovanjem pisanja provjerava se ostvarenost ishoda:

OŠ (1) EJ A.5.6. Učenik zapisuje jednostavne učestale izgovorene riječi.

OŠ (1) EJ A.5.7. Učenik piše kratak i jednostavan tekst poznate tematike koristeći se vrlo jednostavnim jezičnim strukturama i razlikujući upotrebu osnovnih pravopisnih znakova.

Načini provjere:

• prepisivanje riječi i rečenica i njihovo umetanje u tekst

• pisano odgovaranje na pitanja

• pisanje kratkog teksta prema predlošku uz izmjenu elemenata

• pisanje kratkog teksta vođenog pitanjima

• diktat (samo se formativno vrednuje kroz bilješke učitelja)

**6. razred,**

Element vrednovanja:

SLUŠANJE S RAZUMIJEVANJEM

Načini provjere

• učenik sluša/odsluša tekst i označava točne odgovore ili točne i netočne rečenice

• Učenik sluša/odsluša tekst i stavlja sličice / rečenice / odlomke u ispravan poredak

• učenik sluša/odsluša tekst i odgovara na pitanja o razumijevanju

• učenik sluša i čita tekst i istovremeno označava u čitanom tekstu razlike između slušanog i čitanog teksta.

Element ocjenjivanja:

ČITANJE S RAZUMIJEVANJEM

Načini provjere:

• označavanje rečenica točnim i netočnim nakon pročitanog teksta ili priče

• odgovaranje na pitanja o razumijevanju nakon pročitanog teksta ili priče

• pronalaženje riječi i rečenica u tekstu tako da odgovaraju zadanom prijevodu na hrvatskom jeziku.

Element ocjenjivanja:

GOVORENJE Načini provjere:

• imenovanje predmeta i pojava na slikama

• individualno govorenje kratkog teksta

• prepričavanje pročitanog ili odslušanog teksta

• razgovor učenika u paru ili skupini prema uputama

• formuliranje odgovora na pitanja

Element ocjenjivanja:

PISANJE

Načini provjere:

• prepisivanje riječi i rečenica i njihovo umetanje u tekst

• pisano odgovaranje na pitanja

• pisanje kratkog teksta prema predlošku uz izmjenu elemenata

• pisanje kratkog teksta vođenog pitanjima

• diktat (samo se formativno vrednuje kroz bilješke učitelja)

|  |  |  |  |  |
| --- | --- | --- | --- | --- |
| OCJENA | SLUŠANJE S RAZUMIJEVANJEM | ČITANJE S RAZUMIJEVANJEM | GOVORENJE | PISANJE |
| 5 | Učenik u gotovo svim aktivnostima pokazuje razumijevanje kratkog i jednostavnog teksta poznate tematike. Uočava ključne informacije i povezuje ih s primjerima. | Učenik u gotovo svim aktivnostima pokazuje razumijevanje kratkog i jednostavnog teksta poznate tematike. Samostalno dolazi do značenja novih riječi i fraza logičkim zaključivanjem | Učenik samostalno govori jednostavan tekst poznate tematike na temelju predloška. U potpunosti usvojio obrađeni vokabular. Točno i potpunim odgovorima odgovara na postavljena pitanja. | Učenik samostalno zapisuje sve učestale izgovorene riječi. Samostalno oblikuje kratak i jednostavan tekst poznate tematike na temelju predloška. Kreativno se izražava. |
| 4 | Učenik uz povremenu pomoć pokazuje razumijevanje kratkog i jednostavnog teksta poznate tematike. Navodi ključnu informaciju. Uz pomoć nastavnika odgovara na postavljena pitanja. | Učenik uz povremenu pomoć pokazuje razumijevanje kratkog i jednostavnog teksta poznate tematike. Razumije glavnu poruku teksta. Eventualne greške brzo ispravlja. | Učenik uz povremenu pomoć govori kratak i jednostavan tekst poznate tematike na temelju predloška. Većinom je usvojio obrađeni vokabular. Većinom točno i potpunim odgovorima odgovara na postavljena pitanja. | Učenik uz povremenu pomoć zapisuje većinu učestalih riječi. Uz povremenu pomoć oblikuje pisani kratak i jednostavan tekst poznate tematike na temelju predloška. Primjenjuje osnovna pravopisna pravila. |
| 3 | Učenik uz čestu pomoć pokazuje razumijevanje kratkog i jednostavnog teksta poznate tematike. Navodi ključnu informaciju. Uz pomoć učitelja odgovara djelomično točno na postavljena pitanja | Učenik uz čestu pomoć pokazuje razumijevanje kratkog i jednostavnog teksta poznate tematike. Glavnu poruku teksta razumije samo djelomično. Greške sam teško ispravlja. | Učenik uz čestu pomoć govori kratak i jednostavan tekst poznate tematike na temelju predloška. Uz čestu pomoć ispravlja svoj govor. Vokabular je skroman. Izražava se uglavnom na poticaj uz dosta pogrešaka. | Učenik uz čestu pomoć zapisuje dio učestalih riječi. Uz čestu pomoć oblikuje pisani kratak i jednostavan tekst poznate tematike na temelju predloška. Primjenjuje samo osnovna pravopisna pravila |
| 2 | Učenik uz stalnu pomoć pokazuje razumijevanje kratkog i jednostavnog teksta poznate tematike. Uz pomoć nastavnika odgovara djelomično točno koristeći uglavnom kratke odgovore | Učenik uz stalnu pomoć pokazuje razumijevanje kratkog i jednostavnog teksta poznate tematike. Greške ispravlja isključivo uz pomoć učitelja. Glavnu poruku teksta razumije isključivo uz objašnjenja. | Učenik uz stalnu pomoć govori kratak i jednostavan tekst poznate tematike na temelju predloška. Usvojio jako malo obrađenog vokabulara. Ima poteškoće u razumijevanju pitanja. | Učenik uz stalnu pomoć zapisuje jednostavne učestale riječi. Primjenjuje samo neka osnovna pravopisna pravila |

VREDNOVANJE/POSTOTAK - 5. - 6. RARED

|  |  |
| --- | --- |
| POSTOTAK % | OCJENA |
| 0-49 | NEDOVOLJAN (1) |
| 50-64 | DOVOLJAN (2) |
| 65-79 | DOBAR (3) |
| 80 - 89 | VRLO DOBAR (4) |
| 90 - 100 | ODLIČAN (5) |